กองทุนอสังหาฯ ตลาดไทลดทุน 10 สตางค์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

บริษัทหลักทรัพย์จัดการกองทุน (บลจ.) กรุงไทย ในฐานะบริษัทจัดการของกองทุนรวมสิทธิการเช่าอสังหาริมทรัพย์ ตลาดไท (TTLPF) แจ้งว่า บลจ.กรุงไทย จะลดมูลค่าของหน่วยลงทุนลงในอัตราหน่วยลงทุนละ 0.10 บาท จากมูลค่าที่ตราไว้จาก10 บาทต่อหน่วยลงทุน เป็น 9.90 บาท โดยไม่มีการเปลี่ยนแปลงจำนวนหน่วยลงทุนจดทะเบียน 
ทั้งนี้ บริษัทกำหนดจ่ายเงินคืนจากการลดเงินทุนให้แก่ผู้ถือหน่วยลงทุนในวันที่ 19 ม.ค. 2554 โดยการลดเงินทุนจดทะเบียนในครั้งนี้เป็นไปตามมติผู้ถือหน่วยลงทุน ในวันที่ 18 ต.ค. 2553 เนื่องจากราคาที่ใช้ในการลงทุนในทรัพย์สินเปลี่ยนแปลงลดลงจากที่กำหนดไว้ในโครงการครั้งแรก
บริษัทได้กำหนดวันปิดสมุดทะเบียนพักการโอนหน่วยลงทุน เพื่อกำหนดสิทธิในการรับเงินเฉลี่ยคืนจากการลดเงินทุนจดทะเบียน ในวันที่ 7 ม.ค. 2554